En Rusio nun okazas la unua tutlanda popolnombrado post 2010. Rusia Esperantista Unio instigas ĉiujn esperantistojn indiki en la censo, ke ili scipovas Esperanton. En la pasinta popolnombrado oni trovis malpli ol mil esperantistojn en Rusio.
#000000
Ekde la 15-a de oktobro ĝis la 14-a de novembro en Rusio okazas tutlanda popolnombrado (censo). Ankoraŭ dum la nuna semajno loĝantoj de Rusio povos plenigi la censan formularon en la reto, dum la lasta semajno tion jam eblos fari nur dum hejma vizito de censisto, aŭ mem vizitante ŝtatan oficejon.
#000001
Krom en la rusa, la formularon eblas plenigi en dek pliaj lingvoj, ĉefe diversaj lokaj lingvoj parolataj en Rusio, sed ankaŭ en la angla kaj la ĉina. La celo estas, ke la censon partoprenu ĉiuj, kiuj troviĝis en Rusio en la 15-a de oktobro, eĉ eksterlandaj turistoj.
#000002
En la formularo estas interalie demando pri parolataj lingvoj, kaj Rusia Esperantista Unio instigas ĉiujn parolantojn de Esperanto nepre indiki en la enketo, ke ili scipovas la lingvon. Ni petis la prezidanton de REU, Aleksandr Lebedev, klarigi, por kio tio utilu.
#000003
Aleksandr Lebedev, prezidanto de REU.
#000007
– Mi povas supozi pli grandan kvanton, kvankam mi ne havas troajn esperojn. Dum censo censistoj ne ĉiam diligente pridemandas homojn, foje okazas, ke ili enmetas iujn respondojn laŭ sia supozo, ekzemple tuj skribas la naciecon ”ruso”, kiam ili vidas tipan rusan homon, kaj eĉ ne faras la koncernan demandon, kvankam ili devas ĝin fari. Mi mem spertis, ke censistino ne demandis pri nacieco kaj pri parolataj lingvoj, kvankam ambaŭ demandoj estas en la censa formularo. La kvalito de la censo forte dependas de la diligenta laboro de censistoj.
#000008
– Ĉiu esperantisto tion decidu memstare por si mem.
#000012
– Unue, tio estas simple ago de ekstera informado pri Esperanto. Oni sciu, ke ekzistas tia lingvo, kaj ĝi eĉ havas kvanton de parolantoj pli grandan ol kelkaj minoritataj lingvoj. La rezultoj de censoj estas publike atingeblaj, do eventuala interesiĝanto povos vidi tie la lingvon Esperanto kaj eble deziros ekscii, kio tio estas.
#000014
– Due, antaŭ nelonga tempo REU partoprenis internacian kampanjon pri peno oficialigi Esperanto-tagon (la 26-a de julio) ĉe Unesko. Nome, ni sendis al la rusia Unesko-komisiono petleteron kun peto subteni tiun ideon kaj iniciati ĉe Unesko proklamon de Internacia Esperanto-tago. La komisiono respondis nee, argumentante tion per jenaj vortoj:
#000015
Ĉar Esperanto ne havas oficialan statuson en la Rusia Federacio kaj ĝiaj konsistigaj regionoj, kaj la nombro de la parolantoj de ĉi tiu planlingvo en la lando estas [nur] ĉirkaŭ mil homoj, ĉi-etape [ni] ne pretas iniciati la proklamon de la respektiva Tago...
#000016
Kiel REU faros por instigi homojn indiki scion de Esperanto?
#000018
– Ni dissendis alvokmesaĝojn en informkanaloj, kiujn ni havas: en la sociaj retoj Facebook kaj VK, en Telegramo, en landa retpoŝta dissendolisto, publikigis la alvokon en la landa movada Esperanto-revuo Ponto kaj en nia paĝaro.
#000019
Per kampanjo inter esperantistoj eblos atingi nur tiujn, kiuj havas kontakton kun la organizita movado. Ĉu vi kredas, ke estas multaj rusianoj, kiuj scipovas Esperanton, sed ne havas kontakton kun la movado? Ĉu iel eblas atingi ilin?
#000020
En sia takso li uzis interalie la ciferojn de la rusia censo de 2010, kiujn la Aleksandr Korĵenkov, redaktoro de La Ondo de Esperanto, trovis sufiĉe realismaj. Laŭ Svend Nielsen la haveblaj censaj rezultoj indikas, ke en la tuta mondo troviĝas inter 30 000 kaj 180 000 homoj, kiuj en censo indikus, ke ili parolas Esperanton.
#000024
Alklaku por kunhavigi ĉe Twitter(Malfermiĝas en nova fenestro)Alklaku por kunhavigi ĉe Facebook(Malfermiĝas en nova fenestro)Alklaku por kunhavigi per Telegramo(Malfermiĝas en nova fenestro)
#000026
Unesko ne enkondukos Tagon de Esperanto
#000028
Kiel aspektas tipe " rusa " homo – rusa naciano? La prezidanto de REU A. Lebedev , bv. publikigi la fotajhon de autenta ruso !
#000030
Li ne insistas, ke ekzistas maniero diveni etne rusajn personojn, male — li diras (kun malkontento), ke kelkaj censistoj „divenas“ etnecon de homoj memstare. Tio okazas ne nur en rusaj regionoj cetere, sed ankaŭ en la kaŭkazaj — mia konato en socia reto atestis, ke censa volontulo ne demandis pri nacieco/etno de maljuna geedza paro, supozinte ke ili estas adigeoj; kvankam ĝenerale estis ĝusta konjekto, ili volis sin identigi kiel „ĉerkesoj“. Apenaŭ temas pri iom amasaj eraroj, sed ili ja okazas.
#000031
Parolante ĝuste pri Esperanto, unu mia konata fluparolanto konfesis, ke li timeme ne aŭdacis mencii Esperanton al censa volontulo: bone ke REU subtenas kaj instigas mencii la lingvon, nun tio estas afero a) laŭleĝa, Esperanto ne estas malpermesita; b) ne tre stranga, ĉar ja finfine la statistiko pri Esperanto estas kalkulata ekster la linio „aliaj lingvoj“.
#000032
Kara S-ano Bv. montri fotajhon de nacieco ""Adigea " au " Cherkesa ".Kiel la volontula censisto ekkonas naciecon ?"
#000033
Eble indas aldoni, ke en la nova rusia popolnombrado ekzistas nova kroma demando. Por ĉiu lingvo, kiun oni asertis regi (inkluzive de la rusa, por kiu estas specifa demando), oni krome demandas, ĉu oni uzas ĝin en la ĉiutaga vivo. Tio teorie devus permesi scii pri la hejma (kaj ne nepre nur hejma) uzado de lingvoj en Rusio, i.a. de esperanto.
#000035
Jes, tio gravegas (mi sincere markis, ke mi uzas Esperanton ĉiutage). Krom tio oni speciale atentigis, ke eblas mencii kelkajn lingvojn en la linio pri la denaska (aŭ, eble pli precize, „nacia“ lingvo — la lingvo plej kara por homo, eĉ kiam ĝi ne vere estas bone parolata). Tiel mia filino povis mencii Esperanton en tiu rubriko, dum ŝi rifuzis mencii ĝin inter la parolataj de ŝi 🙂 Do eĉ se la totalo malgrandiĝos, ni certe havos ian novan informon pri la parolantaro en Rusio (ne nur de Esperanto ja, sed en tiu ĉi kunteksto gravas ĝi).
#000036
Kial via filino rifuzas mencii ke shi parolas E-ton?
#000038
La argentina selektitaro estas ĉampiono de la mondpokalo de KataroIrano: unua ekzekuto ligita al la tumultojDu misiloj trafis PollandonUN: amasa plimulto por kondamni la rusiajn aneksadojn en UkrainioParlamentaj balotoj en Latvio: tutnova vizaĝo por la deputitaro
#000042